Document ID: 32014D0298

KOMISJONI OTSUS,
22. mai 2014,
millega kinnitatakse liidu ja Hiina Rahvavabariigi Aomeni erihalduspiirkonna, Albaania Vabariigi, Sri Lanka Demokraatliku Sotsialistliku Vabariigi, Vene Föderatsiooni, Montenegro Vabariigi, Serbia Vabariigi, Bosnia ja Hertsegoviina, endise Jugoslaavia Makedoonia vabariigi, Moldova Vabariigi, Pakistani Islamivabariigi ja Gruusia vahel sõlmitud tagasivõtulepingute kohaldamist Iirimaa suhtes
(2014/298/EL)
EUROOPA KOMISJON,
võttes arvesse Euroopa Liidu toimimise lepingut, eriti selle artikli 331 lõiget 1,
ning arvestades järgmist:
(1)
Liit sõlmis tagasivõtulepingud Hiina Rahvavabariigi Aomeni erihalduspiirkonnaga (nõukogu otsus 2004/424/EÜ) (1), Albaania Vabariigiga (nõukogu otsus 2005/809/EÜ), (2) Sri Lanka Demokraatliku Sotsialistliku Vabariigiga (nõukogu otsus 2005/372/EÜ), (3) Vene Föderatsiooniga (nõukogu otsus 2007/341/EÜ), (4) Montenegro Vabariigiga (nõukogu otsus 2007/818/EÜ), (5) Serbia Vabariigiga (nõukogu otsus 2007/819/EÜ), (6) Bosnia ja Hertsegoviinaga (nõukogu otsus 2007/820/EÜ), (7) endise Jugoslaavia Makedoonia vabariigiga (nõukogu otsus 2007/817/EÜ), (8) Moldova Vabariigiga (nõukogu otsus 2007/826/EÜ), (9) Pakistani Islamivabariigiga (nõukogu otsus 2010/649/EL (10) ja Gruusiaga (nõukogu otsus 2011/118/EL) (11).
(2)
Euroopa Liidu lepingule ja Euroopa Liidu toimimise lepingule lisatud protokolli (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ei osalenud Iirimaa kõnealuste otsuste vastuvõtmisel, millega sõlmitakse tagasivõtulepingud, ning need ei ole tema suhtes siduvad ega kohaldatavad.
(3)
Nimetatud protokolli artikli 4 kohaselt on Iirimaa oma 11. detsembri 2013. aasta kirjaga teavitanud komisjoni oma soovist nimetatud lepingud heaks kiita ja nõusolekust end nende lepingutega siduda.
(4)
Komisjon peaks kirjalikult teavitama asjaomaseid kolmandaid riike, et Iirimaa on otsustanud end nende lepingutega siduda,
ON VASTU VÕTNUD KÄESOLEVA OTSUSE:
Artikkel 1
Vastavalt käesolevale otsusele kohaldatakse Iirimaa suhtes järgmisi liiduga sõlmitud tagasivõtulepinguid:
a)
leping Hiina Rahvavabariigi Aomeni erihalduspiirkonnaga (sõlmitud otsusega 2004/424/EÜ);
b)
leping Albaania Vabariigiga (sõlmitud otsusega 2005/809/EÜ);
c)
leping Sri Lanka Demokraatliku Sotsialistliku Vabariigiga (sõlmitud otsusega 2005/372/EÜ);
d)
leping Vene Föderatsiooniga (sõlmitud otsusega 2007/341/EÜ);
e)
leping Montenegro Vabariigiga (sõlmitud otsusega 2007/818/EÜ);
f)
leping Serbia Vabariigiga (sõlmitud otsusega 2007/819/EÜ);
g)
leping Bosnia ja Hertsegoviinaga (sõlmitud otsusega 2007/820/EÜ);
h)
leping endise Jugoslaavia Makedoonia vabariigiga (sõlmitud otsusega 2007/817/EÜ);
i)
leping Moldova Vabariigiga (sõlmitud otsusega 2007/826/EÜ);
j)
leping Pakistani Islamivabariigiga (sõlmitud otsusega 2010/649/EL);
k)
leping Gruusiaga (sõlmitud otsusega 2011/118/EL).
Artikkel 2
Komisjon teavitab kõiki kolmandaid riike, kes on artiklis 1 osutatud lepingute osalised, et kolmanda riigiga sõlmitud asjaomast lepingut kohaldatakse Iirimaa suhtes.
Iga asjaomast lepingut hakatakse Iirimaa suhtes kohaldama teise kuu esimesel päeval pärast seda, kui kolmas riik on komisjoni teate kätte saanud.
Artikkel 3
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 22. mai 2014

Labels: 0
18
15
11